CELEX: 62020CN0243
Language: fi
Date: 2020-06-05 00:00:00
Title: Asia C-243/20: Ennakkoratkaisupyyntö, jonka Polymeles Protodikeio Athinon (Kreikka) on esittänyt 5.6.2020 – DP ja SG v. Trapeza Peiraios AE

17.8.2020   
            
            
               FI
            
            
               Euroopan unionin virallinen lehti
            
            
               C 271/29
            
         
      Ennakkoratkaisupyyntö, jonka Polymeles Protodikeio Athinon (Kreikka) on esittänyt 5.6.2020 – DP ja SG v. Trapeza Peiraios AE
      (Asia C-243/20)
      (2020/C 271/37)
      Oikeudenkäyntikieli: kreikka
      
         Ennakkoratkaisua pyytänyt tuomioistuin
      
      Polymeles Protodikeio Athinon
      
         Pääasian asianosaiset
      
      
         Kantajat: DG ja SG
      
         Vastaaja: Trapeza Peiraios AE
      
         Ennakkoratkaisukysymykset
      
      
                  1)
               
               
                  Voiko jäsenvaltio direktiivin 93/13/ETY (1) 8 artiklassa, joka koskee jäsenvaltioiden mahdollisuutta antaa tiukempia säännöksiä varmistaakseen kuluttajalle suojelun korkeamman tason, säädetyn perusteella olla saattamatta direktiivin 93/13/ETY 1 artiklan 2 kohtaa osaksi kansallista lainsäädäntöään ja sallia myös sellaisten ehtojen tuomioistuinvalvonnan, joissa heijastuvat pakolliset tai dispositiiviset lait tai asetukset?
               
            
                  2)
               
               
                  Vaikka direktiivin 93/13/ETY 1 artiklan 2 kohdan ensimmäistä ja toista alakohtaa [huom. direktiivin 93/13 suomenkielisessä versiossa ei ole mainittua toista alakohtaa] ei ole nimenomaisesti saatettu osaksi Kreikan kansallista lainsäädäntöä, voidaanko katsoa, että se on tullut epäsuorasti voimaan tämän direktiivin 3 artiklan 1 kohdassa ja 4 artiklan 1 kohdassa tarkoitetulla tavalla, sellaisena kuin kyseinen direktiivi on pantu täytäntöön lain 2251/1994 2 §:n 6 momentin säännöksillä?
               
            
                  3)
               
               
                  Sisältyykö direktiivin 93/13/ETY 3 artiklan 1 kohdassa ja 4 artiklan 1 kohdassa tarkoitettuun kohtuuttomien ehtojen ja niiden ulottuvuuden käsitteeseen direktiivin 1 artiklan 2 kohdan ensimmäisessä ja toisessa alakohdassa [huom. direktiivin 93/13 suomenkielisessä versiossa ei ole mainittua toista alakohtaa] säädetty poikkeus?
               
            
                  4)
               
               
                  Kuuluuko direktiivissä 93/13/ETY tarkoitetun yleisten sopimusehtojen kohtuuttomuuden valvonnan piiriin kuluttajan luottolaitoksen kanssa tekemän sopimuksen ehto, joka vastaa jäsenvaltion dispositiivisen oikeussäännön sisältöä, kun tästä ehdosta ei ole erikseen neuvoteltu?
               
            
         (1)  Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL 1993, L 95, s. 29).